Aiskhines
Store norske leksikon,Historie,Verdens historie og samtidshistorie,Europa,Den greske antikken
Aiskhines var en berømt athensk taler og politiker. Han kom fra beskjedne kår. Først var han tilhenger av en hard linje mot Makedonias ekspansjon, men snudde og ble en av de viktigste støttespillerne i Athen for kong Filip av Makedonia.
I 347 ble han sendt med Demosthenes og åtte andre athenere for å forhandle med kong Filip, og ble etterpå anklaget av Demosthenes for å ha vært bestukket av Filip. Siden ble han Demosthenes' argeste motstander og hans motpart i flere store rettssaker.Etter at Filip var blitt hersker i hele Hellas i 338 fvt., søkte Aiskhines ved et angrep på en av Demosthenes' venner å komme Demosthenes selv til livs i 336 fvt. Men Aiskhines tapte prosessen og gikk i landflyktighet til Rhodos, og senere til Samos, hvor han døde. Tre av hans taler er bevart. Les mer i Store norske leksikon den greske antikken den greske antikkens historie Hellas´ litteratur i antikken